

# IEKŠĒJIE NOTEIKUMI

Rēzeknē

15.08.2024. Nr.11.2/2024/1

**Izglītojamo uzņemšanas un iekšējo noteikumu kārtība dienesta viesnīcās**

**Atbrīvošanas alejā 115 k-2, Rēzeknē,**

 **Stacijas ielā 1, Rēzeknē**

*Izdoti saskaņā ar*

*Valsts pārvaldes iekārtas likuma*

 *72. panta pirmās daļas 2. punktu*

**I. Vispārīgie noteikumi**

* 1. Iekšējie noteikumi (turpmāk – Noteikumi) nosaka personu uzņemšanas, iemitināšanas, pārvietošanas un izlikšanas kārtību, telpu iekārtošanas un uzturēšanas kārtību, higiēnas prasības dienesta viesnīcas dzīvojamām un koplietošanas telpām, kā arī izīrētāja un īrnieku tiesības, pienākumus un uzvedības normas, uzturoties dienesta viesnīcās Atbrīvošanas alejā 115 k-2, Rēzeknē, Stacijas ielā 1, Rēzeknē (turpmāk tekstā – DV), kā arī atbildību par šo Noteikumu neievērošanu.
	2. Noteikumos lietotie termini:
	3. **Īrnieks** – persona, ar kuru noslēgts īres līgums;
	4. **Izīrētājs** – Mākslu izglītības kompetences centrs “Latgales Mūzikas un mākslas vidusskola”;
	5. **Apmeklētājs** – Īrnieka viesis;
	6. **Nepiederoša persona** – jebkura persona, ar kuru nav noslēgts Dienesta viesnīcas īres līgums, tai skaitā jebkurš Mākslu izglītības kompetences centra “Latgales Mūzikas un mākslas vidusskola” students;
	7. **Izmitināšana Dienesta viesnīcā** – personas uzturēšanās Dienesta viesnīcā laikā no plkst. 1900 līdz plkst. 800;
	8. Īrniekiem, kuru rīcībā ir nodotas materiālās vērtības konkrētajā īrētajā istabā, ir solidāra materiālā atbildība.
	9. Izīrētājs izvieto šo noteikumu aktuālāko versiju DV telpās, kuras ir brīvi pieejamas visiem Īrniekiem, Īrnieku viesiem un DV darbiniekiem.
	10. DV telpās aizliegts ierasties un uzturēties personām ar akūtas elpceļu infekcijas slimības pazīmēm un personām, kam noteikta pašizolācija vai mājas karantīna, kā arī personām, kuras ir bijušas kontaktā ar citām personām, kurām jāievēro pašizolācija (tai skaitā ģimenes locekļi).
	11. Īrnieks var deklarēt savu dzīvesvietu DV uz īres līguma darbības laiku.
	12. DV vadītāja informē īrniekus par DV iekšējas kārtības un ugunsdrošības noteikumiem, kā arī par citām aktualitātēm.
	13. Īres tiesības DV izglītojamiem piešķir uz mācību laiku, pamatojoties uz izglītojamā iesniegumu (ja izglītojamais ir nepilngadīgs - vecāku/likumisko pārstāvju iesniegumu) un noslēdzot īres līgumu (nepilngadīga izglītojamā vietā līgumu slēdz vecāki vai likumiskie pārstāvji).
	14. Īres līgums ar Īrnieku tiek slēgts uz laiku, kas nepārsniedz vienu mācību gadu.
1. **Personu uzņemšanas, īres līguma noslēgšanas un Īrnieka iebraukšanas kārtība**
	1. Izglītojamais vai tā likumiskais pārstāvis (ja Izglītojamais ir nepilngadīgs), informē Izīrētāju par DV nepieciešamību:

 10.1. 1.kursa izglītojamais -iesniegumā par uzņemšanu norādot, ka tam ir nepieciešama vieta DV;

 10.2. 2.-4. kursa izglītojamais - katra mācību gada beigās (līdz 20. jūnijam) nosūtot pilngadīgas personas ar drošu elektronisko parakstu parakstītu iesniegumu uz Izīrētāja elektronisko pastu: pasts@lmmv.gov.lv (nepilngadīga izglītojamā vārdā iesniegumu paraksta viņa likumiskais pārstāvis) vai iesniedzot iesniegumu klātienē DV vadītājai (1.pielikums).

* 1. Tiesības īrēt gultasvietas DV ir Mākslu izglītības kompetences centra “Latgales Mūzikas un mākslas vidusskola” izglītojamajiem, kuri nav deklarēti Rēzeknes pilsētā un 15 km rādiusā no Rēzeknes.
	2. Izglītojamo uzņemšanas process DV notiek konkursa kārtībā:
	3. l. kursa izglītojamajiem vieta DV tiek piešķirta, izrēķinot gada vidējo vērtējumu no sekmju izraksta par vispārējās pamatizglītības ieguvi;
	4. 2.-4. kursa izglītojamajiem vieta DV tiek piešķirta, izrēķinot iepriekšējā mācību gadā iegūto gada vidējo vērtējumu.
	5. Katram izglītojamajam tiek piešķirts četru ciparu kods, kurš pēc konkursa rezultātiem tiek publicēts Izīrētāja mājaslapā <https://www.lmmv.gov.lv/lv>.
	6. Izīrētājam ir tiesības atteikt izglītojamajam uzņemšanu DV, ja iepriekš bijuši iekšējās kārtības noteikumu pārkāpumi, dzīvojot DV, vai nav nomaksāts īres maksas parāds.
	7. Informācija par līguma slēgšanas laiku un secību izglītojamajiem un viņu likumiskajiem pārstāvjiem tiek publicēta Izīrētāja mājaslapā <https://www.lmmv.gov.lv/lv> vai sazinoties ar DV vadītāju (tālruņa numurs +371 26660405).
	8. Pēc īres līguma noslēgšanas līdz 30. augustam ir jāveic īres maksas priekšapmaksa. Ja priekšapmaksa netiek veikta, īres līgums nestājas spēkā un izglītojamais zaudē īres tiesības DV.
	9. Persona, kurai ir īres tiesības DV:
	10. uzrāda DV vadītājai personu apliecinošu dokumentu;
	11. noslēdz īres līgumu uz noteiktu laiku, un saņem lietošanā dzīvojamās telpas uz pieņemšanas-nodošanas akta pamata, kurā atspoguļots to reālais stāvoklis, iekārtu apraksts uz nodošanas brīdi un nodoto mantu saraksts, nepilngadīgajiem izglītojamajiem uz līguma slēgšanu jāierodas kopā ar vismaz vienu no likumiskajiem pārstāvjiem;
	12. līdz īres līguma noslēgšanai ir nokārtojusi visas saistības par iepriekšējo periodu (ja iepriekš ir dzīvots Izīrētāja DV);
	13. ar īres līguma stāšanos spēkā iegūst Īrnieka, bet Izīrētājs – Izīrētāja statusu (tiesības un pienākumus).
	14. Iebraukšana Dienesta viesnīcā notiek, sākoties mācību gadam, darbadienās no plkst. 1000 līdz 1600.
	15. DV vadītāja izsniedz katram Īrniekam personīgi istabas atslēgu, un/vai magnētisko čipu un inventāru. Par saņemtā inventāra saglabāšanu un pareizu tā lietošanu katrs Īrnieks ir atbildīgs personīgi un apliecina to, parakstot īres līgumu.
	16. Izīrētājs pēc saviem ieskatiem veic Īrnieku sadali pa istabām, iespēju robežās ņemot vērā Īrnieku individuālās vēlmes.
	17. DV vienā istabā aizliegts iemitināt dažāda dzimuma personas.
	18. Patvaļīga dzīvojamās telpas maiņa, bez rakstiskas saskaņošanas ar DV vadītāju, ir aizliegta.
	19. Izīrētājam ir tiesības DV īrniekus, nepieciešamības gadījumā, pārvietot uz citām dzīvojamām telpām tajā pašā vai citā DV.
1. **Atlaižu piešķiršanas kārtība īres maksai**
	1. Īres maksu neiekasē no Īrniekiem, kuri ir bāreņi vai bez vecāku gādības palikuši bērni.
	2. Īres maksai tiek noteikta 50 % atlaide šādiem Īrniekiem:

25.1. izglītojamajiem no ģimenēm, kurām piešķirts trūcīgas vai maznodrošinātas ģimenes statuss;

25.2. izglītojamajiem ar invaliditāti;

 25.3. izglītojamajiem no daudzbērnu ģimenēm.

* 1. Īres maksai tiek noteikta 20 % atlaide izglītojamajiem, ja no ģimenes izglītības iestādē mācās vairāk nekā viens bērns, izņemot gadījumu, ja piemērota atlaide saskaņā ar 25. punktu.
	2. Lai saņemtu īres maksas atlaidi:

27.1. 1.kursa izglītojamais - iesniegumā par uzņemšanu atzīmē attiecīgu atlaides piešķiršanas pamatojumu, pievienojot apliecinošo dokumenta kopijas;

27.2. 2.-4. kursa izglītojamais – līdz attiecīga gada 1.septembrim nosūtot pilngadīgas personas ar drošu elektronisko parakstu parakstītu iesniegumu uz Izīrētāja elektronisko pastu: pasts@lmmv.gov.lv (nepilngadīga izglītojamā vārdā iesniegumu paraksta viņa likumiskais pārstāvis) vai iesniedzot iesniegumu klātienē DV vadītājai (1.pielikums).

1. **Īrnieka tiesības un pienākumi**
	1. Īrnieka tiesības:
	2. izmantot visus pakalpojumus, kurus sniedz DV;
	3. domstarpības, kas radušās starp Īrnieku un Izīrētāju, risināt pārrunu veidā ar DV vadītāju vai iesniedzot rakstisku iesniegumu DV vadītājai;
	4. DV vadītājas lēmumus var apstrīdēt, iesniedzot rakstisku iesniegumu, Mākslu izglītības kompetences centra “Latgales Mūzikas un mākslas vidusskola” direktoram;
	5. informēt personīgi DV vadītāju par konstatētajām nepilnībām DV darbībā;
	6. sniegt priekšlikumus viesnīcas vadītājai par DV darba uzlabošanu;
2. Īrnieka pienākumi:
	1. atrodoties DV, ievērot vispārpieņemtās uzvedības normas Latvijā;
	2. ievērot DV noteikto personu piekļuves kārtību, sekot, lai citi īrnieki to ievērotu un ziņot DV vadītājai par noteiktās kārtības pārkāpumiem;
	3. izmantot dzīvojamās telpas, iekārtas un koplietojamās telpas tām paredzētajiem mērķiem, nemainot mēbeļu izvietojumu telpās, neaplīmējot un nebojājot sienas, mēbeles, aprīkojumu, utt.;
	4. uzturēt istabiņā kārtību un tīrību, nepieļaut netīru trauku un atkritumu uzkrāšanos.
	5. informēt personīgi DV vadītāju par visiem inventāra bojājumiem izīrētajā istabā vai konstatētajiem Izīrētāja mantas defektiem koplietošanas zonās;
	6. uzvesties tā, lai ar savu rīcību netraucētu apkārtējo īrnieku dzīvošanu:
	7. pēc plkst. 2300 Īrniekam ir jāatrodas savā istabā, aizliegts apmeklēt citas istabas;
	8. uzturoties istabā neturēt vaļā istabas durvis;
	9. ja, atrodoties DV telpās, kaut kas izlīst, izbirst, nokrīt un saplīst, tad Īrniekam pienākums uzkopt šo vietu;
	10. izejot no istabas, ja telpā nepaliek cita persona, izslēgt gaismu un visas elektroierīces, izņemot ledusskapi;
	11. uzvesties tā, lai ar savu darbību neizraisītu Ugunsgrēka atklāšanas un trauksmes izziņošanas sistēmas iedarbošanos (nesmēķēt neatļautās vietās, tai skaitā ūdenspīpi, nededzināt degošus materiālus, tai skaitā sveces, papīrus utt., nekūpināt vīrakus);
	12. nebojāt un nebloķēt Ugunsgrēka atklāšanas un trauksmes izziņošanas sistēmas sastāvdaļas, videonovērošanas un magnētiskās piekļuves kontroles sistēmas sastāvdaļas;
	13. pārcelties uz citu ierādīto istabu, ievērot DV vadītājas noteiktos pārcelšanās termiņus;
	14. neizmantot ikdienas vajadzībām evakuācijas izejas;
	15. ievērot ugunsdrošības noteikumus, ūdensvada, kanalizācijas, elektroierīču izmantošanas, sanitāros un citus noteikumus. Atstājot DV telpas, pārbaudīt, vai ir izslēgtas elektroiekārtas, aizvērti logi, kā arī aizslēgtas istabas durvis;
	16. ugunsgrēka gadījumā nekavējoties ziņot par to ugunsdzēsības dienestam (tālruņa numurs **112)** un informēt DV vadītāju (tālruņa numurs **+371 26660405**);
	17. ārkārtas situācijā (zādzība, uzlaušana, vardarbīgs konflikts utt.) par notikušo nekavējoties ziņot Valsts policijai (tālruņa numurs **110**), DV vadītājai (tālruņa numurs **+371 26660405**);
	18. par inženiertehnisko komunikāciju avārijām, kuras rada draudus Īrnieku drošībai, materiālajām vērtībām vai DV, nekavējoties ziņot DV vadītājai (tālruņa numurs **+371 26660405**);
	19. ievērot šos Noteikumus, DV īres līguma saistības, tai skaitā noteiktos maksājuma termiņus;
	20. elektriskās ierīces lietot tikai atbilstoši ražotāja norādījumiem, ievērojot ugunsdrošības un drošas ekspluatācijas prasības;
	21. nekavējoties ziņot Valsts policijai par DV Īrniekiem, kuri traucē mieru, bojā DV inventāru, lieto alkoholu vai narkotiskās vielas DV, smēķē neatļautās vietās, zvanot uz telefona Nr.**110**;
	22. ziņot DV vadītājai par gadījumiem, ja kāds Īrnieks atļauj nakšņot DV nepiederošām personām, zvanot **+371 26660405**.
	23. ielaist īrētajās telpās DV darbiniekus un saimnieciskā dienesta darbiniekus, lai veiktu inventāra, santehnikas un citu ierīču labošanu, to tehniskā stāvokļa pārbaudi, materiālo vērtību inventarizāciju, kā arī kontrolētu šo Noteikumu ievērošanu;
	24. nodrošināt piekļuvi DV personālam īrētajās telpās laikā no plkst. 900-1600, lai veiktu telpu uzkopšanu. Uzkopšanas laikā īrniekam ir pienākums īslaicīgi atstāt uzkopjamo telpu.
	25. nenodot magnētiskos čipus, īrējamo telpu atslēgas citām personām;
	26. nepieļaut apmeklētāju atrašanos īrētajās telpās, īrniekam klāt neesot;
	27. nozaudējot magnētisko čipu (ja tāds ir) vai istabiņas atslēgu, nekavējoties ziņot DV vadītājai.
3. Īrnieka prombūtni pēc plkst. 2300 jāsaskaņo ar DV dežurantu.
4. Atstājot dienesta viesnīcu mācību nedēļas laikā slimības vai cita iemesla dēļ, Īrniekam savu prombūtni jāsaskaņo ar DV vadītāju.
5. Īrnieks ir tiesīgs izmantot savu inventāru, mēbeles, sadzīves elektroierīces pēc saskaņošanas ar DV vadītāju. Īrnieks atbild par personīgo mantu atbilstību higiēnas, sanitārajiem, elektrodrošības un ugunsdrošības noteikumiem.
6. **Pēc dienesta viesnīcas personāla pieprasījuma novākt personīgo auto no dienesta viesnīcas auto stāvlaukuma, ja tas apgrūtina teritorijas uzkopšanu vai citu iemeslu dēļ.**
7. **Izīrētāja tiesības un pienākumi**
8. DV darbinieki ir tiesīgi divu cilvēku (avārijas gadījumā – viens cilvēks) sastāvā bez Īrnieka klātbūtnes ieiet izīrētajās telpās, lai pārbaudītu to stāvokli (novērstu avāriju). Pēc telpas stāvokļa pārbaudes vai avārijas novēršanas paziņot Īrniekam par iemeslu, kāpēc tika veikta pārbaude, un sekām, kas tika fiksētas pēc pārbaudes vai avārijas novēršanas.
9. Izīrētājam ir tiesības regulāri un bez ierobežojumiem veikt sanitārā stāvokļa kontroli.
10. Izīrētājam ir tiesības sniegt norādījumus Īrniekiem sanitāri tehnisko un sanitāri higiēnisko prasību nodrošināšanai.
11. Izīrētājam ir tiesības pārvietot Īrniekus uz citām istabiņām, sakarā ar organizatoriski tehniskajiem pasākumiem DV.
12. Izīrētājam ir pienākums divu nedēļu laikā rakstiski atbildēt uz Īrnieku rakstiskiem jautājumiem, kas saistīti ar nepilnībām DV darbībā.
13. Izīrētājam ir pienākums nodot Īrniekam dzīvojamo telpu labā stāvoklī, individuāli sastādot un parakstot pieņemšanas nodošanas aktu.
14. Izīrētājam ir pienākums netraucēt Īrniekam lietot izīrētās telpas, palīgtelpas, iekārtas, ierīces.
15. Izīrētājam ir pienākums veikt DV ēkas vispārējās un profilaktiskās apskates un apkopi, savlaicīgi izdarīt ēkas remontu, sekot līdzi remonta kvalitātei un informēt Īrniekus par remontdarbiem nepieciešamo laiku.
16. Izīrētājam ir tiesības veikt telpu apskati, pārbaudīt iekārtu un ierīču funkcionēšanu.
17. Izīrētājam ir tiesības, bez iepriekšēja brīdinājuma, lauzt īres līgumu pirms līguma termiņa beigām par sekojošiem Noteikumu pārkāpumiem:
	1. nepiederošu personu ielaišana vai izmitināšana DV bez saskaņojuma ar DV vadītāju;
	2. piekļuves sistēmas magnētiskā čipa nodošana citai personai;
	3. DV mantas vai citu personu mantas tīša bojāšana;
	4. vardarbīgu konfliktu izraisīšana, tīša provocēšana;
	5. par 29.11. vai 29.12. punktā noteikto prasību neievērošanu;
	6. ugunsdrošības, elektrodrošības un citu drošības noteikumu nopietni pārkāpumi, kas radīja vai varēja radīt draudus pašam un citām personām vai viņu īpašumam;
	7. atrašanās jebkāda reibuma stāvoklī un citu personu traucēšana DV.
18. Ja Īres līgums tiek lauzts par pārkāpumiem kuri ir uzskatīti 43. punktā, tad personai ar kuru tika lauzts līgums DV ir jāatstāj nekavējoties (savāc personīgās mantas un dodas prom!!!). Piekļuves kontroles sistēmas magnētisko čipu (ja tāds ir) un istabiņas atslēga jānodod DV vadītājai ne vēlāk kā trīs stundu laikā pēc paziņojuma par līguma laušanu saņemšanas.
19. Izīrētājam ir tiesības, trīs dienas iepriekš brīdinot, lauzt īres līgumu pirms līguma termiņa beigām par Noteikumu (izņemot 43. punktā noteiktos pārkāpumus) atkārtotiem pārkāpumiem vai diviem dažādiem pārkāpumiem, viena mācību gada laikā, par kuriem tika izteikti brīdinājumi un/vai maksāti līgumsodi.
20. Par šo Noteikumu un DV īres līguma saistību neievērošanu DV vadītāja sastāda Aktu par fakta konstatāciju un izsniedz Īrniekam rakstisku brīdinājumu par īres līguma iespējamo laušanu.
21. Ja Īrnieks viena mācību gada laikā pieļauj atkārtotus pārkāpumus (izņemot šo noteikumu 43. punktā minētos), DV vadītāja ir tiesīga izsniegt paziņojumu par Īres līguma vienpusēju pirmstermiņa laušanu.
22. **Apmeklētāju uzturēšanās kārtība DV**
23. DV Īrnieku apmeklētāji var uzturēties DV telpās laikā no plkst. 1500 -1900.
24. Apmeklētāju, kurš ieradies DV, reģistrējas pie dežuranta un to sagaida Īrnieks personīgi. Īrnieks atbild par sava viesa uzvedību, viņa rīcības sekām un par laicīgu došanos prom no DV. Ja Īrnieka viesis atrodas DV pēc plkst. 1900, tiek uzskatīts, ka tas ir nelegālas izmitināšanas gadījums.
25. Īrnieks nodrošina, lai viņa viesi ievērotu DV iekšējās kārtības noteikumus. Īrnieks atbild par zaudējumiem, kas viņa vai viņa viesu vainas dēļ nodarīti Izīrētājam un/vai trešajai personai.
26. **Tīrības un kārtības noteikumi**
27. Sanitāro normu ievērošana DV ir obligāta prasība.
28. DV īrniekiem ir pienākums ievērot personīgās higiēnas noteikumus;
29. Īrnieka pienākums ir uzturēt kārtību un tīrību DV telpās, nemēslot DV un tai pieguļošajā teritorijā;
30. Ledusskapis ir jāatlaidina pēc nepieciešamības, bet ne retāk kā vienu reizi mēnesī;
31. Nav pieļaujama netīru trauku uzglabāšana telpās;
32. Ja atrodoties DV telpās kaut kas izlīst, izbirst, nokrīt, saplīst, un jebkādā citādā veidā rada neikdienišķu piesārņojumu, tad Īrniekam ir pienākums uzkopt šo vietu;
33. Sadzīves atkritumus nogādā atkritumu savākšanai paredzētajos konteineros ēkas ārpusē katru dienu. Kategoriski aizliegts novietot atkritumu maisus vai izbērt tos virtuvēs, tualetēs, mazgājamās un citās koplietošanas telpās;
34. Kategoriski aizliegts sabojājušos ēdienu izgāzt kanalizācijas sistēmā (izlietnēs, dušās, utt.);
35. Telpas regulāri jāvēdina, atverot logu, nevis caur durvīm uz koplietošanas telpām;
36. Drēbju žāvēšana atļauta tikai speciāli aprīkotajās telpās- individuālajās istabās. Žāvēt drēbes citās koplietošanas telpās aizliegts;
37. Īrniekiem kategoriski aizliegts atstāt koplietošanas telpās, tai skaitā arī mācību telpā, virtuvēs un gaiteņos, personīgās mantas – datorus, datoru un telefonu lādētājus, dokumentus, traukus (tīros un netīros), pārtikas pusfabrikātus, iepakojumus, u.c.;
38. Ja Īrnieks neievēro Tīrības un kārtības noteikumus, Izīrētājam ir tiesības pārtraukt īres līgumu, par to brīdinot Īrnieku trīs dienas iepriekš.
39. **Izbraukšanas kārtība**
40. Īrniekam ir pienākums savlaicīgi plānot izbraukšanu no DV, vismaz 10 (desmit) dienas iepriekš rakstveidā brīdinot DV vadītāju.
41. Izbraukšana notiek darba dienās laikā no plkst. 1000 -1600.
42. Līdz izbraukšanai Īrnieks nokārto visas finanšu saistības ar DV.
43. Izbraukšanas dienā Īrnieks sakārto istabu, nodod mīksto inventāru un nodod istabu DV vadītājai vai DV dežurantam.
44. DV piekļuves čipu (ja tāds ir) un istabas atslēgu Īrnieks personīgi nodod pret parakstu DV vadītājai.
45. Gadījumā, ja Īrnieks nav ievērojis izbraukšanas kārtību un atstājis mantas istabā, tad tās tiek uzskatītas par atkritumiem un tiek izmestas sadzīves atkritumu konteinerā.
46. **Aizliegumi**
47. DV dzīvojamajās telpās, kā arī koplietošanas telpās aizliegts:
	1. bojāt telpas un inventāru (urbt caurumus, dzīt naglas, aprakstīt, aplīmēt, utt. Ledusskapju, skapju un istabas durvju aplīmēšana, mantu kāršana uz mēbeļu durvīm, pannu un kastroļu likšana uz ledusskapjiem arī ir šī noteikumu punkta pārkāpums);
	2. pārkārtot DV elektroinstalāciju vai lietot pašizgatavotas elektroierīces;
	3. dzīvojamajās istabās lietot elektriskās plītiņas un jebkāda veida elektriskos sildītājus (eļļas radiatorus, termoventilatorus, utt.);
	4. turēt dzīvniekus;
	5. smēķēt (tai skaitā ūdenspīpes, elektroniskās cigaretes) DV dzīvojamajās telpās, koplietošanas telpās, gaiteņos, izņemot vietas, kas speciāli ierādītas smēķētājiem;
	6. glabāt, lietot narkotiskās vai citas apreibinošas vielas un atrasties DV narkotisko vai citu apreibinošo vielu iedarbības stāvoklī;
	7. aizskaroši vai agresīvi uzvesties, provocēt konfliktus un neievērot Latvijas Republikā vispārpieņemtos uzvedības noteikumus;
	8. lietot un glabāt sprāgstošas, viegli uzliesmojošas, toksiskas un radioaktīvas vielas vai priekšmetus;
	9. lietot atklātu uguni, sveces, pirotehniku, kūpināt vīrakus, utt.;
	10. glabāt savas personiskās mantas DV koplietošanas telpās.
48. Aizliegts laikā no plkst. 2300 -700 veikt jebkāda veida darbību, kas rada troksni, spēlēt mūzikas instrumentus, atskaņot audio ierakstus, klausīties radio vai citas ierīces, ja tas var traucēt vai apgrūtināt citus Īrniekus un skaņa ir dzirdama ārpus īrētajām telpām. Pārējā diennakts laikā Īrnieka radītais troksnis nedrīkst traucēt citus Īrniekus.
49. Bez Izīrētāja piekrišanas neveikt īrētajās telpās un koplietošanas telpās uzlabojumus vai papildinājumus instalācijās.
50. Aizliegts bez DV vadītājas rakstiskas atļaujas mainīt dzīvojamo istabu un inventāru, kā arī pārkārtot dzīvojamo istabu (mainīt mēbeļu novietojumu).
51. Aizliegts patvaļīgi iznest no savas istabas DV inventāru.
52. Nenovietot uz ārējām palodzēm priekšmetus, neizkārt tos logos, nesēdēt uz palodzēm un nekārties ārā pa logu.
53. **Nobeiguma noteikumi**
54. Īres maksu par **īres pirmo mēnesi** Īrnieks samaksā **līdz tekošā gada 30. augustam**.
55. Īres maksa **par katru nākamo mēnesi** tiek maksāta, ne vēlāk kā līdz tekošā mēneša **20. datumam**.
56. Savlaicīga maksājumu neveikšana tiks uzskatīta par vienpusēju Īres līguma laušanu no Īrnieka puses. Attiecīgi Īrniekam ir pienākums līdz konkrētā mēneša pēdējai darba dienai atrādīt DV vadītājai istabu, nodot atslēgu un čipu (ja tāds ir).
57. Par šo Noteikumu un DV īres līguma saistību neievērošanu DV vadītāja izsniedz Īrniekam rakstisku brīdinājumu par īres līguma iespējamo laušanu.
58. Personām, kuras iepriekšējā mācību gadā būs pieļāvušas šo Noteikumu vai Īres līguma pārkāpumus, var tik atteikta uzņemšana DV.
59. Ja tiek pārkāpti šie Noteikumi un/vai vispārīgās sabiedriskās kārtības un drošības normas, DV vadītājai ir tiesības izsaukt Valsts policiju.
60. Par Noteikumu ievērošanas kontroli ir atbildīga DV vadītāja.
61. Ar šo Noteikumu spēkā stāšanās dienu spēku zaudē Mākslu izglītības kompetences centra “Latgales Mūzikas un mākslas vidusskola” 01.09.2023. iekšējie noteikumi Nr. 11.2. “Dienesta viesnīcu Atbrīvošanas alejā 92, Rēzeknē, Atbrīvošanas alejā 115 k-2, Rēzeknē, Stacijas ielā 1, Rēzeknē iekšējās kārtības noteikumi”.

Direktors (\*paraksts) Raimonds Arbidāns

\* Dokuments ir parakstīts ar drošu elektronisko parakstu